钦定古今图书集成/明伦汇编/氏族典/第249卷 > 张邦奇〈时微〉
## 钦定古今图书集成/明伦汇编/氏族典/第249卷 > 张邦奇〈时微〉

按《明外史张邦奇传》：“邦奇，字常甫，鄞人。登弘治末年
进士，改庶吉士，授检讨，出为湖广提学副使。嘉靖初，
提学四川，以亲老乞归。久之，桂萼掌铨去，留天下提
学官起邦奇福建。未几，选外僚入坊局，改右庶子，迁
南京祭酒，就迁吏部侍郎。丁外艰归。服阕，召为吏部
右侍郎，掌部事。推毂善类，人不可干以私。寻改掌翰”
林院事。充日讲官，加太子宾客，改掌詹事府。九载考
绩，晋礼部尚书。以母老欲便养，乃改南京吏部，复改
兵部，参赞机务。二十三年卒，谥文定。邦奇之学，以程、
朱为宗，躬修力践，趾步必谨。族父时彻，受业于邦奇，
仕至南京兵部尚书。有文名。